jkorsvik/nowiki_second_scrape_merged huggingface dataset:
Kin Wessel

Ann-Carin Wessel (født 16. mai 1964) er en norsk illustratør og billedkunstner. Hun er best kjent under kallenavnet Kin Wessel.
Kin Wessel har blant annet illustrert flere bøker for sin mann, forfatteren Kurt Østergaard, og laget tegneserien Slaveskipet Fredensborg (1997) sammen med ham. I 2006 utgav de barneboka Kasper & Måns. Den store kaosdagen. I 2019 ble hun tildelt Sølvkniven, Randabergs krimpris, sammen med sin mann Kurt Aust for boken Udyr (Aschehoug forlag). 
Kin Wessel og Kurt Østergaard bor og arbeider i Horten i Vestfold.


== Priser ==
Sølvkniven Randabergs krimpris (2019) – Udyr (Aschehoug forlag)


== Referanser ==


== Eksterne lenker ==
CV hos Kunstnernes informasjonskontor
Gøhril Gabrielsen

Gøhril Jeanne Gabrielsen (født 14. januar 1961) er en norsk forfatter. Gabrielsen vokste opp i Honningsvåg, Kirkenes og Lakselv i Finnmark, og har siden 1990 bodd på Nesodden. Hun er utdannet sykepleier og tekstforfatter.
Gabrielsens debutroman Unevnelige hendelser (2006) ble belønnet med Aschehougs debutantstipend. I 2010 mottok hun Tanum kvinnestipend. Hun har senere mottatt Amalie Skram-prisen (2016) for sitt forfatterskap og Havmannprisen for Ankomst (2017). Gabrielsen er solgt til flere land, og er oversatt til blant annet engelsk og tysk.   


== Bibliografi ==
Unevnelige hendelser – roman, Aschehoug (2006)
Svimlende muligheter, ingen frykt – roman,  Aschehoug (2008)
Skadedyr – roman, Aschehoug (2011)
Din, alltid – roman, Aschehoug (2015)
Ankomst – roman, Aschehoug (2017)
Mellom nord og natt – roman, Aschehoug (2021)
Etter oss – roman, Aschehoug (2022)


== Priser og utmerkelser ==
Aschehougs debutantstipend 2006 for Unevnelige hendelser.
Tanums kvinnestipend 2010
Amalie Skram-prisen 2016
Havmannprisen 2017 for Ankomst


== Referanser ==


== Eksterne lenker ==
Presentasjon av Gøhril Gabrielsen i Forfatterkatalogen på Forfattersentrums nettsider
Om Gabrielsen på Aschehougs nettsider Arkivert 2. april 2015 hos Wayback Machine.
Charles Amberg

Charles Amberg (egentlig Karl Amberg) (født 8. desember 1894 ved Bonn, død 16. april 1946 i Berlin) var en tysk tekstforfatter av operetter og populærmusikk.


== Noen kjente titler ==
Der verliebte Bimbambulla
Wochenend und Sonnenschein (originalt på engelsk "Happy Days Are Here Again")


== Referanser ==


== Eksterne lenker ==
(en) Charles Amberg på Internet Movie Database 
(sv) Charles Amberg i Svensk Filmdatabas 
(en) Charles Amberg hos The Movie Database 
(en) Charles Amberg på Discogs 
(en) Charles Amberg på MusicBrainz
Jegerkompaniet

Jegerkompaniet er et kompani som er underlagt Garnisonen i Sør-Varanger. Kompaniet ble opprettet i 2018 og var fullt oppsatt fra 2020.Kompaniet består av to jegertropper med kun militære oppgaver, og utgjør den tyngste militære kapasiteten i GSV med skarpskytter- og panservernkapsiteter.


== Bakgrunn ==
Kompaniet ble opprettet i tråd med med langtidsplanen for Forsvaret 2015-2016 for å øke tilstedeværelsen av landstyrker i Finnmark.


== Referanser ==
Vintergrønn (botanikk)

Vintergrønn er en betegnelse på planter som beholder de grønne bladene over vinteren, men feller dem i forbindelse med løvsprett neste vår. De vintergrønne plantene danner en overgangsform mellom de løvfellende og eviggrønne.
Vintergrønne planter beholder bladene ca. ett år, men blir løvfellende hvis vinteren blir for kald. Under normale forhold taper denne typen planter de gamle bladene på våren.


== Se også ==
Eviggrønn
Mesopausen

Mesopausen er grensen mellom mesosfæren og termosfæren, som er to lag i jordatmosfæren. I mesosfæren synker temperaturen med høyden, mens temperaturen i termosfæren øker med høyden på grunn av at solstråling blir absorbert av oksygenatomer. Mesopausen markerer grensen der temperaturen går fra å falle med høyden til der temperaturen begynner å stige med høyden. 
Mesopausen ligger i omtrent 80 km høgde, og er omtrent i samme nivå som turbopausen. Under dette nivået vil alle gasser i luften være mer eller mindre uniformt blandet, mens konsentrasjonen av hver enkelt gass vil endre seg med høyden over dette nivået. 


== Eksterne lenker ==
(en) mesopausen i Unified Astronomy Thesaurus
Kincardineshire

Kincardineshire, også kjent som County of Kincardine eller The Mearns var et grevskap i Skottland. Det grenset mot Aberdeenshire i nord og vest, og mot Angus i sør. Området er nå et stattholderskap.

Grevskapet hadde navn etter administrasjonsbyen Kincardine. Mange har feilaktig trodd at det opprinnelige administrasjonsstedet var Kincardine O Neil, men den landsbyen lå i grevskapet Aberdeen. Kincardine opphørte å eksistere i middelalderen, og det eneste synlige spor etter byen er ruinen av festningen Kincardine Castle, rundt 3 km nordøst for Fettercairn. I 1296 skrev kong Johan Balliol et brev om overgivelse fra festningen til Edvard I av England etter kortvarig stridigheter som markerte begynnelsen på den langvarige skotske uavhengighetskrig.Fra 1600 ble grevskapet administrert fra Stonehavne Tolbooth. Stonehaven ble ny grevskapsby. Den var en av fire burghs i Kincardineshire; de andre var Banchory, Inverbervie og Laurencekirk. Grevskapet strakte seg til Hill of Fare nord for elven Dee, men i 1891 ble den kongelige burgh Torry ved sørbredden av Dee lagt inn under Aberdeen. Grevskapet mistet sin administrative status i 1975. Området Nigg i nord ble en del av byen Aberdeen, og det gjenværende ble en del av distriktet Kincardine og Deeside i Grampian. Regionen ble delt inn i enhetlige myndigheter i 1996, og distriktet ble da en del av Aberdeenshire.
Elsick Mounth er en forhistorisk sti eller gangvei som krysset Grampian-fjellene. Den ble nyttet av de kaledonske stammene foruten også av den romerske hæren i deres invasjon av det skotske høylandet.


== Referanser ==


== Eksterne lenker ==
Historisk kart som viser the Mearns (Kincardineshire)
Historisk kart som viser the Mearns (Kincardineshire)
Historisk kart som viser the Mearns (Kincardineshire)
Historisk kart som viser the Mearns (Kincardineshire)
Lokomobil

En Lokomobile eller Lokomobil (fra latin; locus: sted mobilis: bevegelig) er en mindre dampmaskin som er sammenbygget slik at at den består av alle nødvendige deler: fyrkasse, kjele, styring, hastighetskontroll og selve sylinderenheten med stempel og svinghjul. Alt er sammenbygd til en enhet som ligner en mellomting mellom et damplokomotiv og en traktor. Kraften fra dampmaskinen kan på enkelte modeller tilføres hjulene slik at den blir selvgående. En lokomobil blir dermed en selvgående dampmaskin. Lokomobilen ble tidligere brukt bl.a. i landbruk og skogbruk som en flyttbar kraftkilde til bl.a.drift av  treskemaskiner og  flyttbare saganlegg.
Breivik (Skjerstad)

Breivik (pitesamisk: Gåbbdåluakkta, lulesamisk: Gåbddåluokta) er ei lita bygd på rundt 100 innbyggere. Bygda ligger i Bodø kommune i Nordland, i kommunedel Skjerstad.Som så mange andre små bygdesamfunn, lider også Breivik under nedleggelse av landbruk, landhandel, postkontor og barneskole. Likevel har det i de siste årene vært en positiv befolkningsøkning, med flere småbarnsfamilier som har og venter flere barn. Breivik har eget samfunnshus, eget kor og velforening. Rundt bygda finner vi en storslått natur hvor man kan fiske, jakte og drive annet friluftsliv.


== Referanser ==
Dinos

Dinos (flertall dinoi) er en gresk vasetype og ble benyttet som en blandebolle. Den er formet som en stor bolle med avrundet bunn. Dinoi ble satt i spesielle stativ når de skulle brukes.
Dinos betyr «drikkekopp», men i moderne anvendelse benyttes betegnelsen, feilaktig, for samme form som lebes, det vil si en bolle med sfærisk kropp med funksjon for stå på et stativ. Dinos har ingen håndtak og heller ikke fot.Dinosmaleren, en anonym gresk kunstmaler fra antikken som er kjent for sine vasemalerier, har fått navn etter denne formen for vase ettersom de er karakteristisk for hans arbeid.


== Referanser ==


== Litteratur ==
Sparkes, Brian A. (1991): Greek Pottery: An Introduction, Manchester University Press


== Eksterne lenker ==
(en) Lebetes – kategori av bilder, video eller lyd på Commons 
«Dinos (mixing bowl), ca. 630–615 B.C.», Heilbrunn Timeline of Art History, Metropolitan Museum of Art
Hydria

Hydria er en gresk vasetype. Den er formet som en stor krukke med bred skulder med to horisontale hanker, smal nakke og bred, flat munn. Navnet kommer fra hydor, gresk for «vann» og viser til at krukkens vanligste bruksområde var til å bære og oppbevare vann.


== Se også ==
Hydra er også mytologisk dyr i gresk mytologi.
Hydra er også navnet på en gresk øy


== Referanser ==


== Eksterne lenker ==
(en) Hydriai – kategori av bilder, video eller lyd på Commons 
Billedgalleri av gresk hydriai (tysk)
Sangteknikk

Sangteknikk er en teknikk for å lære å mestre stemmen. Denne teknikken kan brukes som hjelp til å komme høyere eller dypere i toneleie, eller å få mere klang på stemmen. 
Det finnes ulike typer sangteknikk og mange oppfatninger om hva god sangteknikk er. Sangteknikk kan læres av en sangpedagog, og innebærer undervisning i stemmebruk, stemmestøtte, pusteteknikk, pusteøvelser og stemmefysiologi.


== Eksterne lenker ==
"Frigjøring av stemmen: Innføring i grunnleggende sangteknikk" av sangpedagog Solveig Haga.
Queimados

Queimados er en kommune i delstaten Rio de Janeiro i sørøstregionen av Brasil. Kommunen inngår i Rio de Janeiros storbyområde og hadde 137 000 innbyggere og et areal på 77 km² (2005). Kommunen ble grunnlagt i 1858 og grenser til nabokommunene Japeri, Nova Iguaçu og Seropédica.


== Referanser ==


== Eksterne lenker ==
Offisielt nettsted 
(en) Queimados – kategori av bilder, video eller lyd på Commons
Gilbert og Sullivan

Gilbert og Sullivan var en engelsk musikalsk produksjonsduo, bestående av tekstforfatter William Schwenck Gilbert (1836–1911) og komponist Arthur Seymour Sullivan (1842–1900), som brakte opera til det engelske språket. De skrev musikk på høyden av Det britiske imperiet, musikken kan lett sammenliknes med Wagner og Verdi. Teksten og handling er, i motsetning til de italienske og franske tragiske operaene, komedier, og Gilbert & Sullivan la grunnlaget for det engelsk-amerikanske kulturfenomenet musikal. 
Gilbert & Sullivan høster stor popularitet i engelskspråklige nasjoner, men er mindre kjent i ikke-engelsktalende land. Det britiske d'Oyly Carte Opera Company hadde opprinnelig enerett på å oppføre operaene til Gilbert & Sullivan, men da eneretten løp ut i 1961 ble operaene raskt oppført over hele den engelsktalende verden, og da først og fremst på Broadway. 
På samme måte som innbyggerne i Roma nynnet på «La donna e mobile» morgenen etter uroppføringen av Rigoletto (av Giuseppe Verdi) gikk Londons innbyggere rundt og nynnet på overtyren fra The Pirates of Penzance dagen etter uroppføringen av den. Musikken inspirerte i Storbritannia blant annet komponisten og skuespilleren Charlie Chaplin og senere Andrew Lloyd Webber, mens blant annet Cole Porter og Ira Gerswhin på Broadway har ført den musikalske stilen videre i USA. 
Musikken kan beskrives som å være en slags kombinasjon av filmmusikk à la Richard Addinsell, musicaler à la Andrew Lloyd Webber, klassisk ballettmusikk à la Verdi og Bizet og pompøse kor à la Richard Wagner.


== Viktige verker ==
HMS Pinafore
Ruddigore
Patience
The Mikado
Trial by Jury
The Pirates of Penzance
Iolanthe
The Gondoliers
The Yeomen of the Guard
Pineapple Poll
Di Ballo


== Eksterne lenker ==
(en) Gilbert and Sullivan – kategori av bilder, video eller lyd på Commons 
(en) Gilbert og Sullivan på Discogs 
(en) Gilbert og Sullivan på MusicBrainz 
(en) Gilbert og Sullivan på Last.fm 
(en) Gilbert og Sullivan på Genius — sangtekster 
(en) Gilbert og Sullivan på AllMusic
Glanford Park

Glanford Park er et fotballstadion i Scunthorpe i England. Det er hjemmebanen til Scunthorpe United. Stadionet ble åpnet søndag 14. august 1988. Den første seriekampen ble spilt 27. august samme år mot Hereford United, med resultatet 3–1 til hjemmelaget.


== Rekorder ==
Høyeste tilskuertall: 9 077 (Scunthorpe United – Manchester United 2–5, 22. september 2010)
Scunthorpe

Scunthorpe (populært kalt Scunny, eller ironisk Sunny Scunny) er en by i nordlige Lincolnshire i England. Den er administrasjonssenter for den enhetlige myndigheten North Lincolnshire. Byen er den tredje største bosetningen i Lincolnshire etter Lincoln og Grimsby. I henhold til folketellingen i 2011 har byen en befolkning på 79 977 innbyggere.Byen er kjent som «den industrielle hagebyen», ettersom at den til tross for å være tungt industrialisert har hatt en rekke store hageanlegg i sentrale områder. Siden opprettelsen av den enhetlige myndigheten har dette endret seg, og kallenavnet kan være på vei bort. Byen er Storbritannias største senter for prosessering av stål.
Byens fotballag Scunthorpe United FC kalles «The Irons».
I Domesday Book (1086) nevnes stedet som Escumestorp, som er norrønt for «Skumas bruk» (-torp = «bosetning/småbruk»).


== Vennskapsbyer ==
Scunthorpe har følgende vennskapsbyer:

 Clamart, Frankrike
 Lüneburg, Tyskland
 Ostrowiec Świętokrzyski, Polen


== Referanser ==


== Eksterne lenker ==
Offisielt nettsted 
(en) Scunthorpe – kategori av bilder, video eller lyd på Commons 
North Lincolnshire Council
Scunthorpe – The Heavens Reflect Our Labours, dokumentar om Scunthorpes historie gjort av lokale skolebarn
Pathe newsreel, 1958, Queen visits Lincoln, Scunthorpe, Grimsby
Takeo (provins)

Takeo er en provins i Kambodsja. Provinshovedstaten heter også Takeo. Provinsen Takeo har et folketall på 843 931 (2008).Provinsen er oppdelt i 10 fylker: Angkor Borei, Bati, Bourei Cholsar, Kiri Vong, Kaoh Andaet, Prey Kabbas, Samraong, Doun Kaev, Tram Kak og Treang.


== Referanser ==
Askrova

Askrova er ei øy sørvest for byen Florø i Kinn kommune i Vestland fylke. På øya ligger Askrova bedehuskapell.
I 1936 ble det fanget en rekordfangst av sild ved Askrova. Offisielle tall setter den til mellom 100 000 og 120 000 hektoliter. Det var den største fangsten til da i Sogn og Fjordane.


== Eksterne lenker ==
Rekordfangsten av sild ved Askrova (nrk)
Kotyle

Kotyle (gresk: κοτύλη) er en gresk vasetype. Den minner om skyfos, det vil si en enkel kopp med to horisontale hanker; forskjellen er at en kotyle ikke har noen markert kant.
Den var også en målenhet for kapasitet blant grekerne og romerne; sistnevnte kalt den for hemina. Den var halvparten av sextarius eller ξέστης, og inneholdt seks kotylē, eller bortimot en halv pint på engelsk.


== Referanser ==
Kyathos

Kyathos (gresk: κύαθος, flertall kyathoi, latin: cyathus) er en gresk vasetype. Den har form av en kopp med en lang, vertikal hank, og ble brukt både som drikkekopp og som øse.


== Referanser ==


== Eksterne lenker ==
(en) Kyathoi – kategori av bilder, video eller lyd på Commons
Lagynos

Lagynos (gresk: λάγυνος, flertall Lagynoi) er moderne betegnelse på en gresk vasetype. Den er vinflaske med håndtak, bred og flat legeme, høy og tynn nakke og en åpning med forsegling, og en høyde på opptil 20 cm. Den er beslektet med oinokhoe, men har en flatere form og mangler oinokhoens typiske trebladete munnformen oppstod i hellenistisk tid som ble framstilt opp til romersk keisertid.


== Referanser ==


== Eksterne lenker ==
(en) Lagynoi – kategori av bilder, video eller lyd på Commons
Gennadij Grusjevoj

Gennadij Vladimirovitsj Grusjevoj (russisk: Геннадий Владимирович Грушевой; hviterussisk: Генадзь Уладзімеравіч Грушавы, Henadz Uladzimjeravitsj Hrusjavy; født 24. juli 1950 i Minsk i Den hviterussiske sosialistiske sovjetrepublikk i Sovjetunionen, død 28. januar 2014) var en hviterussisk filosof og opposisjonspolitiker.
I 1999 ble han tildelt Professor Thorolf Raftos Minnepris for sitt arbeid.


== Referanser ==
Roy Khan

Roy Sætre «Khan» Khantatat (født 12. mars 1970 i Sørskogbygda) er en progressiv metal/power metal-vokalist. 


== Biografi ==
Khan har norsk mor og thailandsk far, og forkortet ned etternavnet Khantatat til Khan. Han begynte med musikk i skolekorpset som ung og har også en kort karriere innen danseband. 
Khan startet som vokalist i  progressiv metal-bandet Conception. Etter at Mark Vanderbilt forlot Florida-bandet Kamelot i 1998 ble Khan valgt som erstatter i bandet etter blant annet å ha klart en «test» som gikk ut på å bli med bandet på fallskjermhopping. Khan sluttet i Conception og bandet opphørte, etter fire musikkalbum og en EP. Han var offisielt medlem frem til 2011, og var med på åtte studioalbum, det siste utgitt i 2010.
Conception ble i kort tid gjenforent i 2005 og spilte på American Prog Metal Festival 2005 den 16. september og på Scream Magazines 15 år og hundrede utgave-festival 1. oktober. I 2018 var bandet atter samlet igjen, og ga ut EP-en My Dark Symphony.


== Referanser ==


== Eksterne lenker ==
Offisielt nettsted 
(en) Roy Khan – kategori av bilder, video eller lyd på Commons 
Kamelots offisielle side Arkivert 24. februar 2011 hos Wayback Machine.
(en) Roy Khan på Internet Movie Database 
(en) Roy Khan på Apple Music 
(en) Roy Khan på Discogs 
(en) Roy Khan på MusicBrainz 
(en) Roy Khan på Encyclopaedia Metallum 
(en) Roy Khan på Spotify 
(en) Conception på MySpace
Kjersti Lofthaug

Kjersti Ingeborg Lofthaug (født 30. april 1966) er en norsk illustratør og animatør. 
Kjersti Lofthaug har utdannelse i grafisk design og illustrasjon fra Statens håndverks- og kunstindustriskole i Oslo, der hun var student fra 1987 til 1992. Fra 1994 til 1995 studerte hun animasjon i Nederland. Hun har siden jobbet frilans med illustrasjoner til bøker, blader, aviser og informasjonsmatriell av forskjellig slag. I tillegg har hun arbeidet med egne kunstneriske prosjekter samt nyhetsgrafikk, animasjoner og fotomontasjer for NRK Fjernsynet. I 2006 utgav Kjersti Lofthaug bildeboka Er det noen der? til en tekst av Steinar Sørlle. Teknikken er ofte en kombinasjon av frihåndstegning og kollasjer utført ved hjelp av digitale bildebehandlingsprogrammer.


== Eksterne lenker ==
Hjemmeside
Jomfrulandstipendet til Kjersti Lofthaug
Steinar Sørlle

Steinar Sørlle (født 8. september 1942 i Stavern, død 29. november 2022) var en norsk forfatter.
Steinar Sørlle var utdannet fotograf. Han debuterte med diktsamlingen Sporene ser deg i 1972. Siden har han i tillegg til lyrikk, skrevet en roman, barne- og ungdomsbøker og noveller. Han hadde stor suksess som ungdomsbokforfatter i Tyskland og Østerrike. Ungdomsboken Isnatt (1986) ble oversatt til syv språk og prisbelønnet i Tyskland og Østerrike. I 1997 var han blant de to mest leste barnebokforfatterne i Tyskland.
Steinar Sørlle hadde også en del tillitsverv, som for eksempel formann i Ungdomslitteraturens forfatterlag, forgjengeren til forfatterforeningen Norske Barne- og Ungdomsbokforfattere. Han ble tildelt en rekke priser. Siden 1983 hadde han Statens garantiinntekt for kunstnere.
Sørlle har vært en inspirasjon for Ingvar Ambjørnsens forfattergjerning ifølge Ambjørnsen selv.Steinar Sørlle bodde og arbeidet i Stavern i Vestfold.


== Bibliografi ==
1972: Sporene ser deg – dikt
1975: I morgen er straks i dag
1976: Hele hurven på Kråkeholmen – barnebok
1977: Dette flyktige som varer – dikt
1978: Jørgen og uteliggeren – barnebok
1981: Det er alltid like før – dikt
1986: Isnatt – ungdomsbok
1989: Det reisende landskapet – dikt
1989: Lyrisk tekst til kortfilmen Tro gjerne du fatter
1993: Som en tyv om natten. – roman
1995: Edderkopploftet – ungdomsbok
1997: Lyset under våre drømmer – dikt
2006: Er det noen der? – billedbok med illustrasjoner av Kjersti Lofthaug


== Referanser ==


== Kilder ==
Presentasjon av Steinar Sørlle i Forfatterkatalogen på Forfattersentrums nettsider
Presentasjon av Steinar Sørlle på Gyldendals nettsider


== Eksterne lenker ==
Bibliografi (bøker i Norsk bokfortegnelse)
Digitaliserte bøker av Sørlle og om Sørlle hos Nasjonalbiblioteket
Terry Griffiths

Terry Griffiths (født 16. oktober 1947) er en tidligere profesjonell walisisk snookerspiller og verdensmester i 1979.
Griffiths jobbet tidligere som postbud og hadde en lang karriere som amatørspiller, før han ble profesjonell i 1978.
Den til da ukjente ukjente Griffiths gjorde seg virkelig bemerket under VM i 1979 da han som kvalifiseringsspiller vant etter 24–16 over Eddie Charlton. Han er sammen med Shaun Murphy, som vant i 2005, den eneste kvalifiseringsspilleren som har vunnet VM. Senere i 1979 tapte han finalen i UK Championship 13–14 for John Virgo.
I 1980 vant han Masters med 9–5 seier over Alex Higgins, Griffiths vant også  Irish Masters dette året. Suksessen i VM klarte han ikke å kopiere etter at han tapte for Steve Davis i sin første kamp. Året etter ble han også slått ut av VM av Davis, som senere vant turneringen for første gang.
Senere på 1980-tallet hadde Griffiths en rekke seire i ulike turneringer, blant annet UK Championship i 1982 og Irish Masters igjen samme år. Den eneste rankingturneringen han vant i karrieren ble VM i 1979.
Han avsluttet sin profesjonelle karriere i 1997 i en alder av 50 år etter tap i første runde i VM mot Mark Williams. Han er i dag trener for Stephen Hendry, Marco Fu og mannen som han tapte sin siste kamp mot, Mark Williams.


== Referanser ==


== Eksterne lenker ==
(en) Offisielt nettsted 
(en) Terry Griffiths på Internet Movie Database 
(en) Terry Griffiths – CueTracker
Lebes

Lebes (gresk: λέβης, «kjele», flertall lebetes) er en gresk vasetype. Den var opprinnelig en dyp bolle med avrundet bunn, som måtte stå i et spesielt stativ. I klassisk tid fikk formen satt på en fot, slik at den kunne stå selv. De ble normalt brukt som blandeboller under tilberedning og servering av mat.


== Lebes gamikos ==
Lebes gamikos (flertall lebetes gamikoi) var en spesielt forseggjort versjon av lebes, med høye vertikale hanker og et lokk som ofte hadde plastisk dekor. Den ble brukt i forbindelse med bryllup, muligens ved at den ble satt ved brudens dør og brukt til en renselsesseremoni. Vasetypen ble også brukt ved begravelser av ugifte kvinner.Lebes var dekorerte og kostbare vaser. I Iliaden omtales en lebes av bronse som like mye verdt som en okse. I hellenistisk tid, lenge etter innføringen av myntbasert valuta, hadde begrepet lebes fått betydningen en kvantitet med sølvmynt.


== Referanser ==


== Eksterne lenker ==
(en) Lebetes – kategori av bilder, video eller lyd på Commons 
«Lebes gamikos (wedding vase), ca. 430–420 b.c.; Classical», Heilbrunn Timeline of Art History
Joaquín Sánchez Rodríguez

Joaquín Sánchez Rodríguez (født 21. juli 1981) er en spansk fotballspiller som spiller for Real Betis.Han spilte sin første periode i Real Betis fra 1999 til 2006. Han spilte 218 kamper for Betis og scoret 31 mål før han gikk videre storklubben til Valencia CF. Der fikk han 158 kamper og 18 mål. I 2011 meldte han overgang til Málaga og etter et opphold i Fiorentina kom han tilbake til Betis i 2015 og spilte over 200 nye kamper for klubben. 
Den 16. juli 2020 spilte han sin kamp nummer 551 i den spanske toppdivisjonen og gikk dermed forbi Raul og opp på 2. plass i antall ligakamper i Spania. Kun den gamle målvakten Andoni Zubizarreta har flere med 622.


== Meritter ==
Joaquín har vunnet Copa del Rey tre ganger. Med Real Betis i 2004/05 og 2021/22 og med Valencia i 2007/08-sesongen.
Han vant prisen for årets gjennombrudd i spansk fotball i 2002, og var også reserve på Allstar-laget i VM 2002.


== Landslaget ==
Joaquín fikk 51 landskamper for Spania. Han debuterte 13. februar 2002 mot Portugal. Kampen endte 1–1. Han var med i Spanias VM-tropp i 2002 bare 20 år gammel og fikk sjansen i en gruppespillkamp, der han imponerte. Han fikk også sjansen i kvartfinalen mot Sør-Korea. Joaquín var kampens store spiller, men ble syndebukk da Spania tapte 5–3 på straffer. Han var  med i EM 2004 i Portugal, Spania røk ut allerede i gruppespillet og måtte reise hjem etter en skuffende innsats. Han var også med i VM-2006 i Tyskland, der ble de gruppevinnere, men røk ut i åttendedelsfinalen mot Frankrike.


== Referanser ==


== Eksterne lenker ==
(de) Joaquín Sánchez Rodríguez – Munzinger Sportsarchiv 
(en) Joaquín Sánchez Rodríguez – FIFA 
(en) Joaquín Sánchez Rodríguez – UEFA 
(fr) Joaquín Sánchez Rodríguez – LÉquipe 
(en) Joaquín Sánchez Rodríguez – Transfermarkt 
(en) Joaquín Sánchez Rodríguez – national-football-teams.com 
(en) Joaquín Sánchez Rodríguez – WorldFootball.net 
(en) Joaquín Sánchez Rodríguez – Soccerbase.com 
(en) Joaquín Sánchez Rodríguez – FootballDatabase.eu 
(de) Joaquín Sánchez Rodríguez – fussballdaten.de